**Ордэн Ізабелы Каталічкі** (ісп.: Orden de Isabel la Católica) — грамадзянскі ордэн Каралеўства Іспанія, які ўручаецца за паслугі, аказаныя дзяржаве. Ордэн можа ўручацца замежнікам.

Гісторыя
--------

Ордэн быў заснаваны 14 сакавіка 1815 года іспанскім каралём Фердынандам VII у гонар каралевы Кастыліі Ізабелы I з першапачатковай назвай **«Каралеўскі Амерыканскі ордэн Ізабелы Каталічкі»**, для ўзнагароджання за праяву вернасці і стараннасці ў абароне іспанскіх уладанняў у Амерыцы. 26 ліпеня 1847 года Каралеўскім дэкрэтам ордэн быў рэарганізаваны ва ўзнагароду за грамадзянскія заслугі і стаў называцца **«Ордэн Ізабелы Каталічкі»**.

Каралеўскім дэкрэтам 1998 года да асноўных ступеняў ордэна былі дададзены знакі адрознення ў выглядзе сярэбранага і бронзавага медалёў.

Статут
------

Кароль Іспаніі з'яўляецца гросмайстрам ордэна. Канцлерам ордэна з'яўляецца міністр замежных спраў Іспаніі. Грамата пра ўзнагароджанне ордэнам змацоўваецца подпісамі абодвух.

### Класы ордэна

Ордэн мае 6 класаў:

* *Першы клас*

* Кавалер Ланцуга (ісп.: Caballeros del Collar) (не больш за 25 чалавек)
* Кавалер Вялікага крыжа (ісп.: Caballeros Gran Cruz) (не больш за 500 чалавек)

* *Другі клас*

* Камандор 1 класа (ісп.: Encomienda de Número) (не более 800 человек)
* Камандор (ісп.: Encomienda)

* *Трэці клас*

* Афіцэрскі крыж (ісп.: Cruz de Oficial)

* *Чацвёрты клас*

* Рыцарскі крыж (ісп.: Cruz de Caballeros)

* *Пяты клас*

* Сярэбраны крыж (ісп.: Cruz de Plata)

* *Шосты клас*

* Сярэбраны медаль (ісп.: Medalla de Plata)
* Бронзавы медаль (ісп.: Medalla de Bronce)

Апісанне ордэна
---------------

Знак ордэна ўяўляе з сябе крыж чырвонай эмалі з пашыранымі рубчастымі канцамі і шырокай залатой аблямоўкай, і залатымі шарыкамі на канцах. Паміж перакладзінамі крыжа залатое ззянне ў выглядзе згрупаваных прамянёў. На цэнтральным медальёне Геркулесавы слупы; побач увянчаныя каронай два паўшар'і. Медальён атачае белая аблямоўка з дэвізам ордэна: **«A LA LEALTAD ACRISOLADA»** (*За выпрабаваную вернасць*). Знак пры дапамозе пераходнага звяна ў выглядзе лаўровага вянка зялёнай эмалі падвешваецца да ордэнскай стужкі, або ордэнскага ланцуга.

Зорка ордэна сваім выглядам паўтарае знак, але буйнейшага памеру. Цэнтральны медальён абведзены лаўровым вянком, перавітым сярэбранай стужкай з напісаным залатымі літарамі дэвізам **«A LA LEALTAD ACRISOLADA»** уверсе і **«POR ISABEL LA CATÓLICA»** (*У гонар* *Ізабелы Каталічкі*) — унізе. У верхняй частцы лаўровага вянка каранаваны авал сіняй эмалі з вензелем **«F.7.»**.

Ланцуг ордэна: цэнтральнае звяно ў выглядзе каралеўскага герба Іспаніі. Астатнія звёны: пучок стрэл з вензелем Фердынанда VII гатычнымі літарамі; цэнтральны медальён знака ордэна ў лаўровым вянку.

Стужка ордэна белая, з жоўтымі шырокімі палоскамі па краях.

|  |
| --- |
| **Insignia** |
|  |  |  |  |  |
| Ланцуг | Ланцуг — зорка | Вялікі крыж | Вялікі крыж — зорка | Камандор 1 класа — зорка |
|  |  |  |  |  |
| Камандор | Дама-камандор | афіцэр | Дама-афіцэр | Кавалер |
|  |  |  |  |  |
| Дама | Сярэбраны крыж | Сярэбраны крыж (для жанчын) | Сярэбраны медаль | Сярэбраны медаль(для жанчын) |
|  |  |
| Бронзавы медаль | Бронзавы медаль (для жанчын) |

Галерэя
-------

* Знак на ордэнскім ланцугуЗнак на ордэнскім ланцугу
* Інсігніі ордэна ступені Вялікі крыж на ланцугуІнсігніі ордэна ступені Вялікі крыж на ланцугу
* Інсігніі ордэна ступені Вялікі крыжІнсігніі ордэна ступені Вялікі крыж

Зноскі
------

1. ↑  Real Decreto 2395/1998, por el que se aprueba el Reglamento de la Orden de Isabel la Católica (ісп.)  **(нявызн.)**?(недаступная спасылка). *Minesterio de Asuntos Exteriores y de Cooperacion website*.  Government of Spain (6 лістапада 1998). Архівавана з першакрыніцы 15 чэрвеня 2013. Праверана 5 верасня 2005.1998 Statutes of the Order of Isabella the Catholic.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Ордэн Ізабелы Каталічкі